钦定古今图书集成/明伦汇编/氏族典/第287卷 > 黄鸣俊
## 钦定古今图书集成/明伦汇编/氏族典/第287卷 > 黄鸣俊

按《莆田县志》：“鸣俊，字启甸，万历己未进士，授诸暨知
县，调繁会稽，举最，升礼部主事。时魏珰势张甚，鸣俊
独屏迹不与通，以殿工晋员外郎。鸣俊念殿工出珰
滥恩，具疏力辞，不允，擢浙江提学参议，改杭严兵备，
转参政，移江南粮储。怀宗知鸣俊能，特简右佥都御
史，巡抚浙江。甫三月，李自成陷京师，鸣俊闻变，洒泣”
誓师。值江南马、阮柄政，阻天下勤王兵；鸣俊痛势不
可为，乃解绶归。